04/05/2016 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión provisional de subvencións para a limpeza de praias marítimas no 2016

RESOLUCIÓN NÚM.9164/2016, DO 28 DE ABRIL, POLA QUE SE RECTIFICA UN ERRO MATERIAL NA RESOLUCIÓN 8285/2016, DO 20 DE ABRIL, POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES Á CONVOCATORIA DO PROGRAMA MA100, DE SUBVENCIÓNS PARA LIMPEZA DE PRAIAS MARÍTIMAS DIRIXIDO AOS CONCELLOS DA PROVINCIA DA CORUÑA DURANTE O EXERCICIO 2016 Referencia: MA100/2016 Expediente: 2015000005302 Don VALENTÍN GONZÁLEZ FORMOSO, presidente da Deputación Provincial da Coruña, Advertido un erro material na Resolución 8285/2016, do 20 de abril, pola que se aproba a concesión provisional de subvencións correspondentes á convocatoria do Programa MA100, de subvencións para a limpeza de praias marítimas dirixido aos concellos da Provincia da Coruña durante o exercicio 2016, por terse realizado o cálculo das asignacións aplicando a porcentaxe de puntuación obtida por cada un deles sobre o importe solicitado no ano 2015, en lugar de facelo sobre o importe solicitado neste ano 2016, procede rectificar o erro material padecido e modificar os importes que figuran no anexo, polo que: RESOLVO: 1.–Rectificar o erro material padecido na Resolución 8285/2016, do 20 de abril, pola que se aproba a concesión provisional de subvencións correspondentes á convocatoria do Programa MA100, de subvencións para a limpeza de praias marítimas dirixido aos concellos da Provincia da Coruña durante o exercicio 2016, no sentido de conceder provisionalmente as subvencións aos concellos que se relacionan no Anexo, polos importes que se indican, con cargo á partida orzamentaria 0520/17222/46201, sendo o importe total proposto de 900.000,00 €. 2.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.3.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desistimento expreso, a subvención considerarase aceptada tácitamente.4.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. MA100: Programa de limpeza de praias marítimas dirixido a concellos da provincia da Coruña durante o exercicio 2016 ANEXO.–Concedidas provisionalmente Total concedido: 900.000,00 € A Coruña, 29 de abril de 2016. O PRESIDENTE SECRETARIO XERAL D. Valentín González Formoso D. José Luis Almau Supervía